Revizuirea deciziilor de numire/transfer/repartizare pe post/catedră

INSTRUCȚIUNI DE LUCRU :

Transmiterea situatiei se va face conform machetei, atat in format letric la secretariatul IȘJ, cat si electronic (**Excel**) la e-mail mru@isj-db.ro, personalizată cu **CODUL UNITĂȚII**, la data de **01.02.2020** pentru cadrele didactice **titulare**, respectiv **06.02.2020** pentru cadrele didactice angajate pe viabilitatea postului.

**LA COMPLETAREA MACHETEI :**

UTILIZATI DOAR MAJUSCULE! (o singura initiala)

!!! NU SCHIMBATI STRUCTURA FISIERULUI

La tiparire se vor imprima automat : Unitatea \_\_\_\_\_, Nr. inreg. \_\_\_\_\_, titlul lucrarii, Director…, acestea fiind setate în antetul fișierului

FOLOSITI DOAR LISTELE DERULANTE!

Se va tipării in mod automat numai ZONA 'B' a machetei.

Pentru noile denumiri ale disciplinei Cultură civică, au fost introduse în liste toate variantele combinate ale acestora, conform Centralizatorului.

**\*Anexati la listă ACORDUL / REFUZUL și in copie conformă cu originalul, ultima decizie de numire/transfer/repartizare.**

***Vă reamintim faptul că este de preferat să utilizați versiuni de Office, mai recente de 2007 pentru a avea o compatibilitate sigură cu machetele pe care vi le transmitem.***

EXTRAS DIN METODOLOGIA-CADRU :

**Art. 24**

(1) În perioada de constituire a posturilor didactice/catedrelor şi de încadrare a personalului didactic de predare titular, consiliile de administraţie ale unităţilor de învăţământ au obligaţia de a analiza posibilitatea de întregire a normei didactice de predare-învăţare-evaluare pentru cadrele didactice titulare în două sau mai multe unităţi de învăţământ ori pe două sau mai multe specializări într-o unitate de învăţământ/specializare, conform specializării/specializărilor de pe diploma/diplomele de studii, ţinând seama de: prevederile art. 263 alin. (1) din Legea nr. 1/2011 cu modificările şi completările ulterioare, prevederile prezentei Metodologii şi prevederile Centralizatorului. În structura catedrelor pentru întregirea normei didactice de predare-învăţare-evaluare pot fi incluse cel mult 4 (patru) ore opţionale săptămânal și, în mod obligatoriu, ore la cel puțin una dintre disciplinele înscrise în actul de numire/transfer/repartizare. În situaţia în care se constată posibilitatea de întregire a normei didactice de predare-învăţare- evaluare, directorii unităţilor de învăţământ au obligaţia de a informa în scris cadrele didactice titulare în două sau mai multe unităţi de învăţământ ori pe două sau mai multe specializări cu privire la posibilitatea întregirii normei didactice de predare.

1. Cererile de întregire a normei didactice de predare-învăţare-evaluare se analizează şi se aprobă de către consiliul/consiliile de administraţie al/ale unităţii/unităţilor de învăţământ la care cadrele didactice solicită întregirea. Persoana îndreptățită are dreptul de a contesta hotărârea consiliului de administraţie al unităţii de învăţământ, printr-o cerere scrisă, adresată conducerii unității de învățământ, în termen de 24 de ore de la comunicarea hotărârii. Contestația reprezintă plângerea prealabilă reglementată de art. 7 din Legea contenciosului administrativ nr. 554/2004 cu modificările şi completările ulterioare și se soluționează de către consiliul de administrație al unității, în termen de 48 de ore de la înregistrare. Hotărârea consiliului de administraţie al unităţii de învăţământ privind contestația este definitivă şi poate fi atacată numai la instanţa de contencios administrativ. Persoana nemulțumită de răspunsul primit la contestație are dreptul de a se adresa instanței de contencios administrativ competente.
2. La propunerea directorilor unităţilor de învăţământ, cu acordul consiliului/consiliilor de administraţie al/ale unităţii/unităţilor de învăţământ, pentru cadrul didactic titular în două sau mai multe unităţi de învăţământ ori pe două sau mai multe specializări se dispune întregirea normei didactice de predare-învăţare-evaluare, prin decizia inspectorului şcolar general. În vederea emiterii deciziei de către inspectorul şcolar general, directorii unităților de învățământ transmit la inspectoratul şcolar copii aleactelor de numire/transfer/repartizare şi ale actelor de studii pentru cadrele didactice pentru care propun întregirea normei didactice de predare-învăţare-evaluare.
3. În baza deciziei semnate de inspectorul şcolar general, directorul/directorii unităţii/unităţilor de învăţământ încheie actul adițional la contractul individual de muncă al cadrului didactic care a fost de acord cu întregirea normei didactice.
4. Pentru cadrele didactice titulare în trei unităţi de învăţământ, întregirea normei didactice de predare-învăţare-evaluare se poate soluţiona în una sau două unităţi de învăţământ, conform alin. (1). Pentru cadrele didactice titulare în patru unităţi de învăţământ, întregirea normei didactice de predare-învăţare-evaluare se poate realiza în una, două sau trei unităţi de învăţământ, conform alin. (1). Pentru cadrele didactice titulare pe trei specializări, întregirea normei didactice de predare-învăţare-evaluare se poate soluţiona în una sau două specializări, conform alin. (1).
5. În situaţia în care două sau mai multe cadre didactice solicită întregirea normei didactice de predare pe aceeaşi catedră, departajarea se realizează în baza criteriilor şi punctajelor din anexa nr. 2 la prezenta Metodologie. În situaţia punctajelor egale, departajarea se realizează în baza criteriilor socioumanitare dovedite prin documente justificative. Dacă după aplicarea acestor criterii se menține egalitatea, departajarea se realizează luându-se în considerare, în ordine, următoarele criterii:
6. gradul didactic;
7. nota/media cea mai mare obţinută la examenul pentru obţinerea gradului didactic;
8. dovada acumulării în ultimul ciclu complet de 5 (cinci) ani lucraţi efectiv în funcţii didactice de predare sau în funcţii de conducere în unităţi de învăţământ ori în funcţii de conducere sau de îndrumare şi control în inspectoratele şcolare, de la data promovării examenului de definitivare în învăţământ, fără a lua în calcul perioadele de suspendare a contractului individual de muncă, a minimum 90 de credite profesionale transferabile, conform art. 245 alin. (6) din Legea nr. 1/2011 cu modificările şi completările ulterioare sau îndeplinirea uneia dintre condiţiile prevăzute la art. 82 lit. a)-e) din Metodologia privind formarea continuă a personalului din învăţământul preuniversitar, aprobată prin ordinul ministrului educaţiei, cercetării, tineretului şi sportului nr. 5561/2011, cu modificările şi completările ulterioare, pentru personalul didactic de predare titular care a dobândit definitivarea în învăţământ, cu o vechime la catedră mai mare de 5 (cinci) ani.
9. Catedrele complete și cele incomplete solicitate pentru întregirea normei didactice de predare, pe care nu s-au soluționat întregirile de normă didactică a personalului didactic de predare titular, pot fi ocupate pe perioadă nedeterminată în etapele ulterioare ale mobilității personalului didactic de predare din învățământul preuniversitar, numai în condiţiile în care cadrele didactice titulare îndreptățite nu au depus cereri pentru întregirea normei didactice timp de 3 (trei) ani şcolari consecutivi.
10. Cadrele didactice angajate pe durata de viabilitate a postului/catedrei în două sau mai multe unităţi de învăţământ ori pe două sau mai multe specializări pot solicita în scris consiliului/consiliilor de administraţie al/ale unităţii/unităţilor de învăţământ întregirea normei didactice de predare-învăţare-evaluare. Întregirea normei didactice de predare pentru cadrele didactice angajate pe durata de viabilitate a postului/catedrei se realizează doar pe catedre constituite din ore la disciplina/disciplinele înscrise în decizia de repartizare. Cererile de întregire a normei didactice de predare, depuse de aceste cadre didactice, se analizează şi se aprobă de către consiliul/consiliile de administraţie al/ale unităţii/unităţilor de învăţământ la care cadrele didactice solicită întregirea, după soluţionarea întregirii normei didactice de predarea personalului didactic de predare titular şi soluţionarea cererilor cadrelor didactice titulare prevăzute la art. 48 alin. (2). Persoana îndreptățită are dreptul de a contesta hotărârea consiliului de administraţie al unităţii de învăţământ, printr-o cerere scrisă, adresată conducerii unității de învățământ, în termen de 24 de ore de la comunicarea hotărârii. Contestația reprezintă plângerea prealabilă reglementată de art. 7 din Legea contenciosului administrativ nr. 554/2004 cu modificările şi completările ulterioare și se soluționează de către consiliul de administrație al unității, în termen de 48 de ore de la înregistrare. Hotărârea consiliului de administraţie al unităţii de învăţământ privind contestația este definitivă şi poate fi atacată numai la instanţa de contencios administrativ. Persoana nemulțumită de răspunsul primit la contestație are dreptul de a se adresa instanței de contencios administrativ competente.
11. În situaţia în care două sau mai multe cadre didactice angajate pe durata de viabilitate a postului/catedrei solicită întregirea normei didactice de predare pe aceeaşi catedră, departajarea se realizează conform prevederilor alin. (6).
12. După soluţionarea contestaţiilor, directorii unităţilor de învăţământ înaintează inspectoratului şcolar lista cadrelor didactice titulare şi a celor angajate pe durata de viabilitate a postului/catedrei pentru care s-a aprobat întregirea, la care se anexează, în copie, cererile depuse de cadrele didactice şi documentele menţionate în cerere, în vederea emiterii deciziilor. Comisia de mobilitate a personalului didactic de predare din învăţământul preuniversitar, constituită la nivelul inspectoratului şcolar, verifică situaţiile transmise de unităţile de învăţământ şi întocmeşte listele finale cuprinzând cadrele didactice titulare şi pe cele angajate pe durata de viabilitate a postului/catedrei pentru care se propune emiterea deciziilor de întregire şi le prezintă, spre validare, consiliului de administraţie al inspectoratului şcolar. Listele finale, validate de consiliul de administraţie al inspectoratului şcolar, se afişează la inspectoratul şcolar la termenul prevăzut în Calendar şi, în baza acestor liste, inspectorul şcolar general emite deciziile de întregire pentru cadrele didactice titulare şi a celor angajate pe durata de viabilitate a postului/catedrei.

**În situația solicitării unor discipline care nu se regăsesc pe actul de numire/transfer/repartizare:**

**Art. 4** (4) Cadrele didactice angajate cu contract individual de muncă pe durata de viabilitate a postului/catedrei care solicită modificarea repartizării prin schimb de posturi/catedre prin consimţământ scris, precum şi cadrele didactice titulare care solicită întregirea normei didactice, completarea normei didactice de predare-învăţare-evaluare, transferul pentru restrângere de activitate, pretransferul consimţit între unităţi de învăţământ sau prin schimb de posturi, detaşarea în interesul învăţământului sau detaşarea la cerere prin concurs specific pe un post didactic/catedră în unităţi de învăţământ având clase speciale de limbi străine cu program intensiv şi/sau bilingv, clase/grupe de hipoacuzici şi surzi, clase/grupe de elevi cu deficienţe de vedere, precum şi în unităţi de învăţământ având clase cu profil sportiv sau artistic (corepetiţie, muzică, arta actorului, coregrafie, arte plastice, arte decorative, arte ambientale, arhitectură şi design), pe catedre de informatică, de tehnologia informaţiei şi comunicării, de informatică-tehnologii asistate de calculator (pentru profil tehnic şi servicii), de instruire practică sau de activităţi de pre-profesionalizare, pe catedre/posturi didactice din cluburi şcolare sportive sau din palatele şi cluburile copiilor, susţin o probă practică/orală eliminatorie, în profilul postului didactic solicitat. Fac excepţie:

a) cadrele didactice transferate/pretransferate/detaşate şi cele care solicită modificarea repartizării prin schimb de posturi/catedre de pe posturi didactice/catedre similare;

b) cadrele didactice încadrate pe catedre de arte plastice, decorative, ambientale, arhitectură şi design în învăţământul gimnazial de artă sau liceal de artă, care solicită întregirea/completarea normei didactice de predare-învăţare-evaluare sau transferul/pretransferul/detaşarea/modificarea repartizării prin schimb de posturi/catedre pe catedre similare de arte plastice, decorative, ambientale, arhitectură şi design în învăţământul gimnazial de artă sau liceal de artă, catedre care se ocupă în baza aceleiaşi probe scrise;

c) cadrele didactice care beneficiază de continuitate pe post/catedră prin completarea normei didactice de predare-învăţare- evaluare sau prin detaşare la cerere, conform prezentei Metodologii.

(5) Cadrele didactice angajate cu contract individual de muncă pe durata de viabilitate a postului/catedrei care solicită modificarea repartizării prin schimb de posturi/catedre prin consimţământ scris, precum şi cadrele didactice titulare care solicită completarea normei didactice de predare-învăţare-evaluare, transferul pentru restrângere de activitate, pretransferul consimţit între unităţi de învăţământ sau prin schimb de posturi, detaşarea în interesul învăţământului sau detaşarea la cerere prin concurs specific pe posturi didactice/catedre vacante/rezervate la clase/grupe cu predare în limbile minorităţilor naţionale susţin o probă orală eliminatorie de cunoaştere a limbii minorităţii în care urmează să se facă predarea. Fac excepţie cadrele didactice titulare/angajate pe durata de viabilitate a postului/catedrei pe posturi didactice/catedre similare, cadrele didactice care au finalizat cu diplomă studii universitare cu specializarea în limba minorităţii în care urmează să se facă predarea, precum şi cadrele didactice care au efectuat studiile în limba minorităţii în care urmează să se facă predarea, respectiv cadrele didactice titulare care beneficiază de continuitate pe post/catedră prin completarea normei didactice de predare-învăţare-evaluare sau prin detaşare la cerere, conform prezentei Metodologii.

Rezultatul probei orale eliminatorii de cunoaştere a limbii minorităţii se consemnează prin „admis” sau „respins”. La aceste probe nu se admit contestaţii, hotărârea comisiei de organizare şi desfăşurare a probelor practice/orale rămânând definitivă. Probele orale în profilul postului se desfăşoară conform anexei nr. 6 la prezenta Metodologie.

(6) Cadrele didactice angajate cu contract individual de muncă pe durata de viabilitate a postului/catedrei care solicită modificarea repartizării prin schimb de posturi/catedre prin consimţământ scris, precum şi cadrele didactice titulare care au efectuat studiile în alte state sau în România în limbile minorităţilor naţionale şi care solicită completarea normei didactice de predare- învăţare-evaluare pe perioadă determinată sau nedeterminată, transferul pentru restrângere de activitate, pretransferul consimţit între unităţi de învăţământ sau prin schimb de posturi, detaşarea în interesul învăţământului sau detaşarea la cerere prin concurs specific pe posturi didactice/catedre vacante/rezervate la clase/grupe cu predare în limba română susţin o probă orală eliminatorie de cunoaştere a limbii române. Fac excepţie cadrele didactice titulare transferate/pretransferate/detaşate şi cadrele didactice angajate pe pe durata de viabilitate a postului/catedrei care solicită modificarea repartizării prin schimb de posturi/catedre de pe posturi didactice/catedre similare, cadrele didactice pe a căror diplomă de studii este înscrisă specializarea „Limba română” sau „Limba şi literatura română”, precum şi cadrele didactice care au efectuat studiile în alte ţări în limba română. Rezultatul probei orale eliminatorii de cunoaştere a limbii române se consemnează prin „admis” sau „respins”. La aceste probe nu se admit contestaţii, hotărârea comisiei de organizare şi desfăşurare a probelor practice/orale rămânând definitivă. Probele orale în profilul postului se desfăşoară conform anexei nr. 6 la prezenta Metodologie.

(7) Cadrele didactice angajate cu contract individual de muncă pe durata de viabilitate a postului/catedrei care solicită modificarea repartizării prin schimb de posturi/catedre prin consimţământ scris, precum şi cadrele didactice titulare care solicită întregirea normei didactice de predare-învăţare-evaluare, completarea normei didactice de predare-învăţare-evaluare pe perioadă nedeterminată, transferul pentru restrângere de activitate, pretransferul consimţit între unităţi de învăţământ sau pretransferul prin schimb de posturi pe catedre constituite şi din discipline care nu sunt înscrise în documentul de numire/transfer/repartizare susţin inspecții speciale la clasă la disciplinele solicitate care nu se regăsesc în documentul de numire/transfer/repartizare, conform anexei nr. 4 la prezenta Metodologie, cu excepţia posturilor didactice/catedrelor pentru care se susţin probe practice prevăzute la alin. (4). Fac excepţie:

a) cadrele didactice care au înscrisă pe documentul de numire/transfer/repartizare disciplina limba şi literatura română sau o limbă modernă/maternă, care solicită întregirea/completarea normei didactice de predare-învăţare-evaluare sau transferul/ pretransferul pe catedre în structura cărora intră disciplina literatura universală;

b) cadrele didactice care au înscrisă pe documentul de numire/transfer/repartizare una dintre disciplinele fizică, chimie sau biologie care solicită întregirea/completarea normei didactice de predare-învăţare-evaluare sau transferul/pretransferul pe catedre în structura cărora intră disciplina ştiinţe;

c) cadrele didactice care au înscrisă pe documentul de numire/transfer/repartizare una dintre disciplinele cultură civică, gândire critică, educaţie interculturală, educaţie pentru cetăţenie democratică, care solicită întregirea/completarea normei didactice de predare-învăţare-evaluare sau transferul/pretransferul pe catedre în structura cărora intră disciplinele: gândire critică, educaţie interculturală, educaţie pentru cetăţenie democratică sau educaţie economico-financiară;

d) cadrele didactice care au înscrisă pe documentul de numire/transfer/repartizare una dintre disciplinele economie, educaţie antreprenorială sau economie aplicată care solicită întregirea/completarea normei didactice de predare-învăţare-evaluare sau transferul/pretransferul pe catedre în structura cărora intră disciplina educaţie economico-financiară;

e) cadrele didactice care au înscrisă pe documentul de numire/transfer/repartizare una dintre disciplinele educaţie muzicală, educaţie plastică sau educaţie vizuală învăţământul gimnazial sau liceal, care solicită întregirea/completarea normei didactice de predare-învăţare-evaluare sau transferul/pretransferul pe catedre în structura cărora intră disciplina educaţie artistică;

f) cadrele didactice încadrate pe posturi didactice/catedre din învăţământul special, care solicită întregirea/completarea normei didactice de predare-învăţare-evaluare sau transferul/pretransferul pe posturi didactice/catedre similare din învăţământul special, posturi didactice/catedre care se ocupă în baza aceleiaşi probe scrise.

(8) Evaluarea inspecţiei speciale la clasă/probei practice/orale, prevăzută la alin. (4)-(7), se realizează de către o comisie, numită prin decizia inspectorului şcolar general, formată din: preşedinte - inspector şcolar general adjunct/inspector şcolar; membri - câte doi profesori titulari care au dobândit gradul didactic I sau II/inspectori şcolari/metodişti ai inspectoratului şcolar/responsabili ai comisiilor metodice cu specializări în profilul postului; secretari – 1-7 inspectori şcolari şi directorii unităţilor de învăţământ în care se organizează inspecții speciale la clasă/probe practice/orale. Rezultatul inspecţiei speciale la clasă/probei practice eliminatorii în profilul postului, prevăzută la alin. (4)-(7), se consemnează prin note de la 10 la 1 conform anexelor nr. 4-12 la prezenta Metodologie. La aceste probe nu se admit contestaţii în cadrul etapelor de întregire/completare a normei didactice de predare/transfer/pretransfer/modificarea repartizării prin schimb de posturi/detaşare în interesul învăţământului/detaşare la cerere prin concurs specific, nota stabilită de comisia de organizare şi desfăşurare a inspecţiilor speciale la clasă/probelor practice/orale rămânând definitivă. Inspectoratul şcolar eliberează adeverinţe cadrelor didactice evaluate, semnate de inspectorul şcolar general şi de preşedintele comisiei, în care se consemnează rezultatele obţinute la inspecţiile speciale la clasă/probele practice/orale. În mod excepţional, pentru disciplinele la care nu se identifică profesori titulari cu gradul didactic I sau II, inspectorul şcolar general poate numi membri în comisia pentru evaluarea inspecţiei speciale la clasă, profesori titulari din învăţământul preuniversitar care au dobândit definitivarea în învăţământ ori cadre didactice din învăţământul universitar.